JohanHeinsen/ENO huggingface dataset:
Aarhuus Stifts-Tidende, 1833-02-08
En aldeles nye og ubrugt Kobber-Gruekjedel der veier 4 Lpd. 9 1/2 Pd. og rummer 260 Potter (saanæsten 2 Tønder) samt af god Facon, er underhaanden at faae tilkjøbs. Adressekontoiret anviser.
Aarhuus Stifts-Tidende, 1833-02-08
Et ungt Menneske, der er opdraget ved Landvæsesenet i forskjellige Provindser, og har i 2 a 3 Aar forestaaet en Avlsgaard, ønsker Tjeneste som Avlings fuldmægtig. Adressecontoiret anviser.
Aarhuus Stifts-Tidende, 1833-02-08
Norske Spegesild. i Fjerdinger, Ottinger og enkelte Stykker kan bekom C. B. Frausing. mes hos Masker faaes hos J. F. W. Røse.
Aarhuus Stifts-Tidende, 1833-02-08
Godt tydsk Peberod faaes som sædvanlig hos C. Appelts Enke.
Aarhuus Stifts-Tidende, 1833-02-08
Jslandsk Klipfisk faaes billig hos Jens Peter Schmidt.
Aarhuus Stifts-Tidende, 1833-02-08
De Danske i Paris. Vaudeville af Heiberg, 3 Mk. Plan over Antwerpens Omegn, 3 Mk. Røverslottet, i Dalmatien, 2 Dele, 3 Rbd. Om den rigtige Behandling af Hæmorholder eller den gyldne Aare, 4 Mk. m. m. faaes hos J. Jessen.
Aarhuus Stifts-Tidende, 1833-02-08
Den 7de dennes om Aftenen imellem Kl. 8te og 9 er en nye blaae Klædes Chenille med grønt Foder og Peltskrave stiaalet ud af Forstuen hos Ritmester Elberg paa Middelgade. For Tilveiebringelsen loves 5 Rbd.
Aarhuus Stifts-Tidende, 1833-02-08
Rettelse. J nogle Aftryk af denne Avis har der under Avertissementet om Bygholms Bortforpagtning staaet Navnet, Kobke, istedetfor "Holbek, som herved rettes.
Aarhuus Stifts-Tidende, 1833-02-08
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1833-02-09
den 9. Februar. Løverdagen. med Brevposterne. Den til Forsendelse. alene privilegerede. Kongelig allernaadigst Stifts - Tidende. Aarhuus
Aarhuus Stifts-Tidende, 1833-02-09
Blandinger. Om det mærkværdige Slag ved Konich har man nu, ved Gesandtskaberne i Constantinopel, faaet adskillige officielle Beretninger. Det havde varet hele Dagen den 21de Decbr. og blev aabnet ved et Angreb af Storvezieren, stolende paa sit overlegne Troppeantal. Hans Hær bestod af 80,000 Mand mod 30,000. Men denne Overlegenhed var formodentlig Skyld i, at Reschid ikke brugte den tilbørlige Forsigtighed. Hans Plan gik ud paa at angribe Ægypternes Centrum, der stod lænet op til en Bjergryg med Kjernen af sine Tropper, omtr. 40,000 Md., medens to Kavallerieafdelinger, hver paa 6000, beskjæftigede Fløiene. Men Jbrahim maa have abnet denne Maneuvre, thi begunstiget af Bjergkløfterne havde han deboucheret to betydelige Kolonner mod Storvezierens Flanker, medens han blot beholdt de fornødne Tropper i Centrum til at dække med. Alle rede var det lykkedes Storvezieren at gjennembryd dette, da Jbrahims Kolonner indtraf paa Høiden af hans Flanker, og styrtede sig med Voldsomhed over det tyrkiske Kavallerie, adspredte det, og angreb nu Storvezieren selv fra tvende Sider. Der var nu ikke andet tilbage for ham, end at lade Fjenden saa dyr som muligt betale sit uundgaaelige Nederlag. J 6 Timer sloges man paa Liv og Død. Tabet var omtrent lige endnu paa begge Sider, da gik en halvsneestusind Albanesere over til Jbrahim, og nu var Seiren afgjort. Storvezieren kæmpede med Heltemod, og søgte forgiæves Døden. Omgiven af sine troe Huustroppers lille Skare, stod han lænet op til en bred Grav, i den stærkeste Kartætsk=Jld, og værgede sig saalænge mod de fjendtlige Bajonetangreb, indtil han endelig, haardtsaaret, blev gjort til Fange Foruden ham faldt der en Mængde andre Paskaer i Fangenskab. (Konich, hvor Slaget stod, er ikke længere fra Constantinopel, end at en Koureer havde bragt den ulyksalige Efterretning dertil i 60 Timer. Depeschen, som den franske Marineminister erholdt fra Constantinopel, indeholdt blandt andet disse prophetiske Ord: "J det Øieblik De modtager denne Skrivelse, er det tyrkiske Riges Hovedstad besat af Ægypterne."
Aarhuus Stifts-Tidende, 1833-02-09
Gazette des Tribunaur fortæller følgende Puds, som en Pariser "Pladeslager nylig har spillet en Linnedhandlerske. En Morgen træder en ung og smuk Herre, klædt i en brillant Kappe, ind i hendes Boutique, og udbeder sig at see paa et Udvalg af fine Chemiser for Herrer og Damer, da han, som han siger, staaer i Begreb med at givte sig, og ønsker at gjøre sin tilkommende Gemalinde en Foræring af nogle Dousin. Efter omhyggeligt at have undersøgt Varerne, yttrer Kjøberen Frygt for, at de nok turde være for snævre og korte; men da hans Brud netop har samme Figur som Linnedhandlersken, beder han hende vise ham den Føielighed at drage en paa, ovenover hendes Paaklædning. For at føie den smukke unge Kunde, begiver Konen sig ind i Sideværelset, hvorfra hun kort efter igjen træder frem i dette besynderlige Costume. Den smukke unge Herre betragter hende nu fra alle Sider, bukker sig ned bag ved hende, for at see hvor lang Chemisen er; men egentlig for med en lang Naal at fæste den sammen med de andre Klæder. Da Konen vil trække den af overHovedet, mærker hun først hvad der er skeet, og begynder at vredes over den utidige Spas, men idet hun søger at befrie sig fra sin Pynt, tager den smukke Herre 3 Dousin fine Chemiser under sin Kappe og anbefaler sig i al Skynding. Medens den armeKjerling endnu er uenig med sig selv, om hun skal løbe efter Tyven i dette sælsomme Costume, har han allerede vundet et betydeligt Forspring, og da hun endelig iler, som hun er, ud paa Gaden, for at forfølge ham, har hun i en Haandevending saa mang Gadedrenge omkring sig, at hun skamfuld maa flygte tilbage igjen til sin Boutique."¬
Aarhuus Stifts-Tidende, 1833-02-09
J Paris har i denne Tid et Fruentimmer, som udgiver sig for Carl Xdes Datter, og Enke efter den persiske Prinds Abdullah Chan, som for endeel Aar siden opholdt sig i Paris, og tog nogle smukke Piger, med sig derfra, været anklaget for Landstrygerie, men bleven frikiendt.
Aarhuus Stifts-Tidende, 1833-02-09
Cholera har viist sig igjen paa flere Steder i de vestlige og nordlige Frankrig. J Bordeauxs Fattighuus var der i 5 Dage død 60 Personer.
Aarhuus Stifts-Tidende, 1833-02-09
Fra Haag meldes, at den bekjendte Børspeculant Ouvrard nylig var i stor Fare for at blive arresteret af sine Creditorer, men hans Aandsnærværelse havde reddet ham, og siden vidste man ikke hvor han var bleven af. Derimod lykkedes en anden Fængsling, nemlig Grev Bentincks, Herre til de fordum souveraine Herresæder Varel og Kniphausen. Han havde i Amsterdam negocieret et Laan paa disse, og i flere Aar ikke betalt Renter. Nu lod hans Creditorer ham arrestere.
Aarhuus Stifts-Tidende, 1833-02-09
En forunderlig Begivenhed har i nogle Dage beskjæftiget Keiserstaden Wien. En livskeed Melankoliker indbød ved et Brev Skarpretteren hjem i sin Bopæl. Her fandt Denne paa Bordet Reeb og Penge for den af ham forlangte Tjeneste, som ikke bestod i mindre end at binde Hænder og Fødder paa Manden, og derpaa hænge ham op paa et Søm i Stuen. Skarpretteren var hurtig fattet, lod som han antog Tilbuddet, bandt Melankolikerens Hænder og Fødder saa fast at han ikke kunde røre sig, og gi derpaa hen at melde det til Øvrigheden, som lod den Ulykkelige bringe i Daarekisten.
Aarhuus Stifts-Tidende, 1833-02-09
J Gent var den 7de Jan. om Aftenen to Piger paa 11 og 20 Aar sovet ind ved Kaminen. Der gik Jld i deres Klæder, og i Øieblikket vare de omgivne af Flammer. Raabende om Hielp fløi de ud paa Gaden, men her tog Vinden fat i Klæderne og opønstede Jlden endnu mere. Endelig lykkedes det nogle hidilende Personer at slukke Branden. Men begge Pigerne døde Dagen efter.
Aarhuus Stifts-Tidende, 1833-02-09
En Jernbane er bleven anlagt gjennem de østerrigske Stater fra Budweis i Bøhmen indtil Linz i Østerrig, og forbinder Floderne Moldau og Donau Den er 17 Mile lang, altsaa endnu den længste i Europa. Een Hest kan paa denne trække 12000 Pd. og tilbagelægge en østerrigsk Miil, som er lige med en dansk, i 2 Timer. Den hele Bane er inddeelt i 6 Stationer, og der føres daglig 1200 Centner Gods frem og tilbage derpaa. J Cassel er stiftet et Selskab, som under Navn af: "Folkeforbund for Handel og Bedrivt ogsaa vil anlægge Jernbaner &c.¬
Aarhuus Stifts-Tidende, 1833-02-09
J Leipzig indviedes den 22de Jan. en med den sachsiske Regjerings Tilladelse oprettet homopathisk Lære- og Læge=Anstalt. En lignende ventes ogsaa snart oprettet i Berlin.
Aarhuus Stifts-Tidende, 1833-02-09
Ved et Bryllup i en af Berlins Kirker løb nylig Brudgommen og alle de til Brudeskaren hørende Mandfolk deres Ver midt under Vielsen, saa Bruden blev staaende ene for Præsten. En i dette Øieblik udbrudt Jldebrand var Aarsagen dertil. Brudgommen og hans Følge vare nemlig Vægtere.
Aarhuus Stifts-Tidende, 1833-02-09
J Hamborg væddede nylig et ungt Menneske, at han i eet Maaltid vilde spise 200 Østers. Han vandt Væddemaalet, men døde nogle Timer derefter.
Aarhuus Stifts-Tidende, 1833-02-09
Paa Apollotheatret i Hamborg gives i denne Tid Forestillinger af Familierne Lonquemare og Ledet samt Hr. Venetien, den saakaldte Hercules. Tambourmajoren slaaer paa Tromme mellem Akterne paa Theatret in der Steinstrasse. Mad. Kressner,
Aarhuus Stifts-Tidende, 1833-02-09
forhenv. Jomfru Pohlmann, giver Gjæsteroller paa Stadtheatret.
Aarhuus Stifts-Tidende, 1833-02-09
J Sverrig er man nær ved at faae en fjerde Høiforræderisag. J Provindsen Dalekarlien har en gammel Kjærling forleden efter Gudstjenesten holdt en oprørsk Tale til Bønderne, og søgt at gjøre dem indlysende, at der til "Religionens Redning i Sverrig et gaves andet Middel end at en Vasa igjen kom paa Thronen. Kjærlingen blev arresteret, og kommer formodentlig i Daarekisten.
Aarhuus Stifts-Tidende, 1833-02-09
Vore to udmærkede Tonekunstnere Werschall og Petersen have høstet rigelige Laurbær i Stockholm, Hiin lønnedes af Publikum med et enthusiastisk Bifald. J deres Concert sang en Jfr. Ficker, om hvem det hedder i "dagligt Allehanda": "Mademoiselle Ficker er ret mærkværdig. Hun er en af sin Tids Vidundere, ligesom Dampmaskinerne og JernveieneHavde man for 20 Aar siden blandt fornuftige Folk villet paastaae, at man paa 3 Uger med Modvind kunde gaae fra Liverpool til Newyork, paa 3 Timen fra Liverpool til Manchester, eller blive en udmærket Sangerinde – uden Stemme, saa var man bleven udlet. Men alle disse Ting gaae nu alligevel for sig, takket være Dampen, Jernveiene og den italienske Methode."
Aarhuus Stifts-Tidende, 1833-02-09
Hertugen af Montebello, der er bleven udnævnte til kgl. fransk Gesandt i Kjøbenhavn, skal være en ung Mand af udmærket Aandsdannelse og store Sprogkundskaber.
Aarhuus Stifts-Tidende, 1833-02-09
Bekjendtgjørelser. Efter Begjæring af Procurator Ingerslev, paa vedkommende Udlægshavers Vegne, bliver den Kjøbmand Johan Jordan tilhørende Gaard nye No. 883 i Borgerporten i Aarhuus stillet til 3de offentlige Auctioner som afholdes: Onsdagen den 6te Marts 1833. den 20de – den 3die April – hver Dags Formiddag Kl. 10, de 2de første paa Aarhuus Raadhuus, og den sidste i den sælgende Gaard. Gaarden, der har en særdeles fordeelagtig Beliggenhed mellem begge Byens Torve, og er fortrinlig skikket for en eller flere Detailhandlere, bestaaer af 9 Fag Forhuus, 13 Fag Sidehuus til Beboelse, og 10 Fag dito til Oplagssteder, Alt ud til en lille Gyde, videre 4 Fag Baghuus og 9 Fag Sidehuus inde i Gaarden, Alt 2 Etage og Muur og Bindingsværk, samt endelig Gaardsrum og Pumpevand. Ligeledes følger 4 Kakkelovne. Conditionerne ere forinden til Eftersyn hos Reqvirenten. Dette bekjendtgjøres herved overeensstemmende med Pl. 22de April 1817 til Liebhavernes og alle andre Vedkommendes Efterretning. Aarhuus, den 4de Februar 1833. Fleischer.
Aarhuus Stifts-Tidende, 1833-02-09
J Følge Reqvisition, grundet paa Forlig og Udlæg bliver en Stiftamtmand Thygeson tilhørende Parcel af Hartkorn Ager og Eng 1 Td. 2 Alb. paa Lund Byes Mark i Tamdrup Sogn, Rim Herred, stillet til trende Auctioner, som afholdes: Onsdagen den 13de Marts,) dette Aar, hver den 27de dito og) Gang om Form. den 10de April ) Kl. 11. De tvende første Auctioner afholdes paa Undertegnedes Contoir, men den sidste i Sognefoged Søren Terkel sens Gaard i Lund. Hvilket til Lysthavendes, og i Overeensstemmelse med Placaten af 22de April 1817 tillige til Prioritetshavernes Underretning bekjendtgjøres. Woer og Rim Herreders Contoir i Horsens, den 6te Februar 1833. Bernth.
Aarhuus Stifts-Tidende, 1833-02-09
Da den til den 4de dennes averterede Auction over endeel Træer paa Roden i Schaarupgaards Skov, formedelst Veirliget, ikke blev afholdt, saa berammes bemeldte Auction herved til Afholdelse Torsdagen den 14de dennes Kl. 12 Middag. Schaarupgaard, den 8de Februar 1833. Storm.
Aarhuus Stifts-Tidende, 1833-02-09
Efter Begjæring af Eieren Hr. Forvalter Køblei Braae bliver Onsdagen den 6te Marts dette Aar, Formiddag Kl. 11, paa Gaarden Svanholm, foretaget offentlig Auction over denne Gaard, beliggende i Skjolde Sogn, Bjerre Herred Veile Amt, der har Hartkorn Ager og Eng 4 Tdr. 1 Skp. 1 Fkr. 2 1/2 Album, i en frugtbar Egn, 1 1/2 Miil fra Horsens, Gaardens Jorder, der ere af fortrinlig Bonitet, alle merglede og i ypperlig Drift, samt indhegnede med levende Hegn, grændser mod Nord til Horsens Fjord, hvilken Beliggenhed medfører den Beqvemmelighed, at Gaardens Producter søeværts kan transporteres til Horsens. Bygningerne ere vel vedligeholdte, og for faa Aar siden af nye opførte. Stuehuset er teglhængt. Ved Gaarden er anlagt en smuk Hauge med en betydelig Deel Frugttræer. Til Gaarden hører et Skovskifte beliggende tæt udenfor Gaardens Mark, der med megen Omhu er fredet, og hvorved er opført et Skovfogedhuus, Conditionerne ere forinden Auctionen til Eftersyn hos Eieren i Braae pr. Horsens. Bjerre, Hatting Herreders Contoir paa Daugaarden, den 23de Januar 1833. With.
Aarhuus Stifts-Tidende, 1833-02-09
Efter Forlig og Udlæg, samt derpaa grundet Reqvisition, bliver paa Randers Raadstue bortsolgt ved offentlig Auction, Torsdagen den 28de Februar næstkommende, om Eftermiddagen Kl. 2 slet, og følgende Dage: 1600 Pd. Kaffe. 400 - St. Croix Sukker. 500 Riis. 1000 - Krap. 1500 - Sumak. 120 – russisk Sæbe. 120 – Cassia Lignea. 4 Skpd. Hør. Stangjern. Baandjern. Jerngryder. 5 Tdr. grøn Sæbe. 15 Riis Skrivpapiir. Cyder= og Øl=Edike, Lampe= og Roolie, Rum og Extract, Thee, Allehaande, Figen, Svedsker, m. fl. Speceri- og Farve=Vahre. Kjøbere gives en, i Forhold til deres Auctions Regninger, passende Credit, i Følge de Conditioner, som paa Auctionsstedet nærmere blive bekjendtgjorte. Randers, den 4de Februar 1833. Neckelmann.
Aarhuus Stifts-Tidende, 1833-02-09
Efter Begjæring af Skifteretten i afdøde Procurator Hans Henrik Ammitzbølls Dødsbo, blive de Samme tilhørende uvisse Fordringer, bortsolgt ved Auction som afholdes paa Randers Raadstue, Mandagen den 18de Februar førstkommende, om Formidd. Kl. 11. Randers, den 24de Januar 1833. Neckelmann.
Aarhuus Stifts-Tidende, 1833-02-09
Hvo som maatte have noget at fordre i afgangnBoelsmand og Smed Lars Christensen af Udbyneder By og Sogn, Gjerlev Herred, Randers Amt, hans og efterlevende Enkes fælleds Bo, indkaldes herved med 12 Ugers Varsel til for mig som Skifteforvalter i Boet, at anmelde og beviisliggjøre saadant Krav. Mariager, den 7de Februar 1833. Claudi. Johannes Gotschalck Claudi, Landsover- samt Hof= og Stadsrets=Asses for, Byfoged og Byskriver i Mariager, Herredsfoged og Skriver i Gjerlev og Onsild Herreder, Gjør vitterligt: at Hr. Oberstlieutenant v. Arenstorff til Dronningborg haver andraget, at han ifølge Obligation af 22de Novbr. 1821 hos Gaardmand Niels Christian Thomasen i Blendstrup, i Gjerlev Herred, har tilgode den Summa 1000 Rbd. Sedler hvorfor er givet ham 1ste Prioritets Panteret i Debitors Gaard i bemeldte Blendstrup, men hvilken Obligation ved Tinglæsningen har faaet Paategning om at der af Pantets forrige Eier Anders Rousing eller Anders Jensen Rousing er udstædt endnu 3 andre undslettede Obligationer, nemlig: a) en af Anders Rousing til Niels Svendsen i Kjærbye for 50 Rd. d. C. med 3die Prioritets Panteret i en Eiendom paa Gjerlev Byes Mark, af Hartkorn 7 Skpr. 2 Fkr. 1 1/2 Alb., dateret 19de Juni 1792. b) en af dito til Niels Lauritzen i Enslev for 199 Rd. d. C. med 1ste Prioritets Panteret i en Gaardmarkslod paa Blendstrup Mark, dateret 18de Juni 1797, og en af Anders Jensen Rousing til bemeldte Niels Lauritzen i Enslev for 300 Rd. d. C., med 1ste Prioritets Panteret i en Marksjordlod paa Blendstrup Mark, tilligemed Gaard og Besætning, dat. 6te Mai 1798, hvilke Eiendomme mueligen kunne henhøre under den til Citanten pantsatte Gaard. Og da nu Citanten og ter at realisere sit Pant og attraaer det frigjort for de ovennævnte Forhæftelser, der formeentligen ere indfriede, saa bliver, efter hans Begjæring, ifølge dertil meddeelt allernaadigst Bevilling af 21de Decbr. f. A., herved med Aar og Dags Varsel indstævnet Den eller De, som maatte have foranmeldte af Anders Rousing og Anders Jensen Rousing udstædte Obligationer i Hænde, at møde for Gjerlev=Onsild Herreders Ret, som holdes paa Mariager Raadhuus, den første ordinaire Retsdag i Mai Maaned 1834, for dermed at fremkomme og deres lovlige Adkomst dertil at beviisliggjøre samt i fornødent Fald Paastand at anføre og Dom at lide, da Citanten saafremt Jngen inden foreskrevne Tids Forløb derom maatte melde sig, vil forvente og paastaae, at Obligationerne vorde mortificerede saaledes, at de af Pantebogen kunne udslettes.
Aarhuus Stifts-Tidende, 1833-02-09
Laugdag og Forelæggelse er hævet ved Forordningen af 3die Juni 1796. Til Bekræftelse under mit Navn og Segl. Mariager, den 24de Jan. 1833. Claudi. (L. S.)
Aarhuus Stifts-Tidende, 1833-02-09
Skipper Willum Thomsen afseiler om nogle Dage til Kjøbenhavn, og medtager Fragtgods og Passagerer.
Aarhuus Stifts-Tidende, 1833-02-09
At en Ladning fiint Liverpool-Smor-Salt vil arrivere hertil sidst i April eller først i Mai førstkommende, og fra Skibet af vorde udsolgt til moderat Priis. i større og mindre Partier, herom giver jeg mig herved den Frihed foreløbigen at underrette dHrr. Kjøbmænd, som hidindtil have kjøbt denne Artikel af mig ærbødigst A. Lewis.
Aarhuus Stifts-Tidende, 1833-02-09
Store friske Fladstrands Østers faaes paa Hjørnet af Rosensgade og Volden. P. F. Bolck.
Aarhuus Stifts-Tidende, 1833-02-09
Liigarrer. Ægte stærke og lette Havanna, Domingo, Wood ville og Kanaster=Cigarrer, samt Dame=Cigarrer og mange flere Sorter, kan faaes saavel i smaae Kasser paa 100 Stkr. som i mindre Dele hos J. F. W. Rose.
Aarhuus Stifts-Tidende, 1833-02-09
Bundtmagerarbeide. Vinter= og Sommer=Kasketter til Voxne og Børn, af alle nyere og ældre Facongs, Boas, Pelleriner, Pallentiner, Reisehandsker, Vinterstøvler til Damer og Peltsværk til Kraver og Besætninger m.m., Alt af Hr. Bundtmager L. Michelsens bekjendte smukke og durable Arbeide, sælges billig hos B. Møller i Weile. 100 Hollænderie=Bøtter med flere Sorter Bødker Arbeide ere til meget billige Priser at faae hos Bødker H. Møller i Aarhuus En Enke ønsker sig en Stue og Sovekammer tilleie til Flyttetid, hun ønsker gjerne Kosten i Huset. Meubler har hun selv. Adressekontoiret anviser Meieriet ved Bredholt kan faaes i Forpagtning, naar man derom henvender sig til Eieren paa Friisholt, Halling.
Aarhuus Stifts-Tidende, 1833-02-09
Den 7de dennes om Aftenen imellem Kl. 8te og 9 er en nye blaae Klædes Chenille med grønt Foder og Peltskrave stiaalet ud af Forstuen hos Ritmester Elberg paa Middelgade. For Tilveiebringelsen loves 5 Rbd.
Aarhuus Stifts-Tidende, 1833-02-09
Redigeres, trykkes og udgives 4 Gange ugentlig af Overkrigscommissair A. F. Elmgnist.
Aarhuus Stifts-Tidende, 1833-02-12
den 121 Februar. Tirsdagen. med Brevposterne Den til Forsendelse. alene privilegerede. Kongelig allernaadigst Gifts-Tidende. Aarhuus
Aarhuus Stifts-Tidende, 1833-02-12
Nyheder fra Udlandet. Tyrkiet. Til Wien var der kommet en Koureer, fra Constantinopel med Efterretning om en Vaabenstilstand paa 40 Dage mellem Tyrkerne og den ægyptiske Hær. Sultanen havde, mistvivlende om enhver Selvhielp, fattet den Beslutning, at kaste sig gandske i Ruslands Arme, og af denne Magt allene at vente sig Thronens Redning, men de øvrige Gesandter gjennemskuede denne Plan tidsnok til at bevirke, at ikke allene Rusland, men ogsaa de andre Magten skulde anmodes om Bistand, og det lykkedes deres forenede Bestræbelser at formaae Sultanen til, eens tidigt ogsaa at reclamere Frankrigs og Engelland Mellemkomst, hvorpaa disse tvende Magters Gesandter, understøttede af de øvrige, strax gjorde Anstaltil at træde i Forbindelse med Jbrahim Paska. De res Jver kronedes med det bedste Udfald for Porten idet de overtalte Jbrahim til, paa den Basis, at det imod hans Fader og ham udstædte Banlysning tilbagekaldtes, og Forlehningen af Paskaliket Syrien antoges, at afslutte en Vaabenstilstand, og strax at standse sin Marsch saavelsom alle videre Fjendtligheder. Saaledes er den øieblikkelige Fare bleven afvendt Det forudsees, at der af det tyrkiske Riges Fal kunde fremstaae en Tilstand, som vilde bringe all Europas Stormagter i Kollision med hverandre. Sa vigtigt det derfor maa være dem at opretholde Porten, da dens Tilintetgjørelse, som en Muur imellen Rusland og de brittiske Besiddelser i Ostindien, ikke kan være Engelland ligegyldig, saalidet ville de betroe dens Beskyttelse til nogen enkelt Magt. GreAppony skal endog have protesteret imod Rygtet om en Deelings-Tractat imellem Hofferne i Petersborg, Wien og Berlin, og fra Paris forsikres, at de øvrige europæiske Magter ingenlunde ville taale, at Rusland, indlemmer Moldau og Wallakiet i sit Gebeet. Vi ville ikke dølge siges der: at den russiske Magt i Europa, ved den Bekymring som den opvækker, har naaet sin Høide. Vil Rusland endnu forstørre sig, da er Kaukasus den eneste Vei som staaer det aaben. J Vesten ville derimod fra alle Sider lægges det Hindringer iveien; de konstitutionelle som de uindskrænkede Monarkier have i denne Henseende fælleds Jnteresse." J de franske Deputeredes Kammer vilde man endogsaa vide, at Regjeringen havde Efterretninger fra Østen, hvis Meddelelse den ikke fandt passende; ja man talte og Fjendtlighed imellem et fransk og et russisk Skib ved Candien. Saameget er vist, at dermed fordoblet Jver arbeides paa Søerustningerne baade i Toulon og Brest, og man haaber, at den fra Toulon afseilede Eskadre vil være ankommen til Dardanellerne for den russiske Flaade, som Jsen holdt blokeret i Sortehavet.
Aarhuus Stifts-Tidende, 1833-02-12
Spanien. Om Tilstanden hertillands hersker deren ængstelig Uvished. Jfølge franske Aviser skal derpaa een og samme Tid være udbrudt en Opstand af den alvorligste Arr i Asturien og Castilien, Leon og Grenada. Carlisterne skulle formelig have organiseret en Regjering, og stoler baade paa Garden og de Frivillige saavelsom og en stor Mængde bevæbnede Munke. Den 30te Jan. om Aftenen var der kommet en Koureer til Madrid med Efterretning om, at Opstanden i Leon griber stærkt om sig, og truer med at antænde hele Halvøen. Tyrannen General Espanna skal være undkommet fra Mallorka, og staae i Spidsen for denne som yderst farlig skildrede Opstand. J Madrid var den 23de Jan. holdt en stor Konseilforsamling, hvori besluttedes mange høie Embedsmænds Fængsling. Fra Grændsen meldes, at de fr. Tropper vare i stor Bevægelse mod Pyrenæerne.
Aarhuus Stifts-Tidende, 1833-02-12
Portugal. Det synes, som om man nu vil have en Ende paa den portugisiske Broderkamp. Den engelske Regjering har proponeret Hoffet i Madrid en Formæling mellem Donna Maria og Jnfanten Don Carlos's ældste Søn. Antages dette, skal den portugisiske Krone overdrages dem, og baade D. Pedro og D. Miguel forlade Riget, hvilket da Engelland vil paatage sig at bringe i Rigtighed, det være sig med det Onde eller med det Gode. Kan det lade sig gjøre paa sidstnævnte Maade, vil den engelske og den spanske Regjering garantere D. Miguel en meget betydelig Appanage.